Primul miting pentru legalizarea cannabisului s-a ținut la Sibiu, însă fără prea mulți participanți.
Primul miting pentru legalizarea consumului de cannabis s-a ținut la Sibiu. Din zeci de participanți online, doar câțiva au fost prezenți în Piața Mică. Organizatorii vor să strâgă semnături pentru eliminarea unor pedepse.
Sibiul nu e Amsterdam, dar e orașul unde s-a ținut primul miting avizat pentru legalizarea cannabisului în România.Deși zeci de oameni și-au anunțat prezența, doar câțiva și-au făcut curaj să vină în Piața Mică din centrul Sibiului.Mitingul a fost autorizat de primărie și a avut scopul de a strânge 100.000 de semnături.Practic, participanții au încercat să convingă trecătorii să fie de acord cu eliminarea pedepselor pentru deținerea de marijuana pentru consum propriu și pentru cultivarea cu scopul consumului recreativ.Mitingul nu a avut succes – consumatorii se tem să fie identificațiNu a avut succes pentru că cel mai probabil consumatorii se tem să fie identificați. Printre participanții de ieri unii au fost cercetați penal pentru trafic de droguri.Legal, însă, cannabisul câștigă teren în România. Anul trecut Comisia Europeană și Agenția Europeană a Medicamentului au aprobat primul medicament pe bază de cannabis.E vorba de un medicament folosit în tratarea a două forme rare și severe de epilepsie. Tot anul trecut s-a înființat în România Agenția Națională privind utilizarea plantelor de cannabis, substanțelor și preparatelor ce conțin cannabis în scop medical, în subordinea Ministerului Sănătății.Suntem cu un pas mai aproape de țări ca Olanda, dar totuși departe de idei precum consumul recreativ.Subiectul acestei adunări publice fiind foarte controversat, nu ne așteptam la mai multă lume. Oricum noi suntem mulțumiți cu prezența pe care am avut-o acolo, la Sibiu. Este un început și vom continua cu astfel de acțiuni. Am văzut că sunt foarte mulți doritori în Brașov și vom încerca să organizăm următoarea acțiune acolo, spune Cristian Mihai Dide.